Държавен вестник, бр. 62, 2016 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  62
6. Заявлението задължително се попълва и по­
дава в три екземпляра – първият остава в пенси­
онноосигурителното дружество, вторият се връща 
на лицето, а третият се изпраща в Националната 
агенция за приходите.“
§ 11. Приложение № 3 към чл. 4, ал. 1 се 
изменя така:
„Приложение № 3
към чл. 4, ал. 1
ОСНОВНА ИНФОРМАЦИЯ ЗА 
ОСИГУРЕНИТЕ ЛИЦА В УНИВЕРСАЛЕН
ПЕНСИОНЕН ФОНД
	
(наименование на ПОД)
(лого на ПОД)
	
(наименование на фонда)
Акционери, притежаващи 10 и над 10 на сто 
от капитала на ... (наименование на ПОД)
№Име, презиме, фамилия за ФЛ/
наименование и ЕИК за ЮЛ
Размер на 
участието 
в капитала
1.
... %
2.
... %
3.
... %
(При необходимост се добавят допълнителни ре­
дове! За физическите лица не се попълва ЕГН!)
І. Какво трябва да знаете за допълнителното 
задължително пенсионно осигуряване в универ­
сален пенсионен фонд (УПФ)
Допълнителното задължително пенсионно 
осигуряване в УПФ е част от Втория стълб на 
пенсионната система в България. То се осъ­
ществява от частни пенсионноосигурителни 
дружества, които учредяват и управляват този 
вид фондове. Допълнителното задължително 
пенсионно осигуряване в УПФ не замества, а 
допълва държавното пенсионно осигуряване 
(Първи стълб), като целта е осигурените лица 
да получат освен „държавната“ пенсия и втора 
допълнителна пенсия. Всяко пенсионноосигу­
рително дружество (ПОД) може да управлява 
само по един УПФ.
В УПФ задължително се осигуряват лицата, 
родени след 31 декември 1959 г., ако са осигу­
рени при условията и по реда на част първа от 
Кодекса за социално осигуряване (КСО), освен 
ако те изберат да променят осигуряването си от 
УПФ във фонд „Пенсии“, съответно – във фонд 
„Пенсии за лицата по чл. 69“ на държавното 
обществено осигуряване. В УПФ се осигуряват 
и лицата, които изберат да възобновят осигуря­
ването си в такъв фонд, ако в предходен момент 
са упражнили посоченото право на промяна на 
осигуряването си.
Осигурителната вноска е месечна и възлиза 
на 5 % от осигурителния доход. Тя се разпределя 
между работодателя (2,8 %) и работника (2,2 %). 
Самоосигуряващите се лица и морските лица 
се осигуряват в УПФ изцяло за своя сметка. С 
размера на осигурителната вноска за допълни­
телно задължително пенсионно осигуряване в 
УПФ се намалява размерът на вноската за фонд 
„Пенсии“, съответно фонд „Пенсии за лицата по 
чл. 69“ на държавното обществено осигуряване 
(ДОО). Задължителните осигурителни вноски се 
събират от Националната агенция за приходите 
(НАП). Работодателите удържат от трудовото 
възнаграждение частта от осигурителната вноска, 
която е за сметка на работника, и заедно с частта, 
която е за сметка на работодателя, я превеждат 
на НАП. Впоследствие НАП превежда вноски­
те за допълнително задължително пенсионно 
осигуряване на съответния пенсионен фонд, в 
който е осигурено лицето.
Осигурителните вноски на всяко лице се 
натрупват по негова индивидуална партида във 
фонда. Съвкупността от средствата в партидите 
формира нетните активи на УПФ. ПОД упра­
влява активите на фонда, като ги инвестира в 
определени и ограничени от закона финансови 
инструменти, с цел средствата по партидите на 
осигурените лица да нарастват с дохода, реали­
зиран при инвестирането.
Осигуреният в УПФ има право на пожизнена 
пенсия. Това право възниква, когато лицето при­
добие право на пенсия за осигурителен стаж и 
възраст от ДОО. Размерът на пожизнената пенсия, 
получавана от УПФ, се определя на основата на 
натрупаната в индивидуалната партида сума в 
съответствие с определените биометрични таб­
лици и технически лихвен процент. Сумата по 
индивидуалната партида се формира от напра­
вените вноски и дохода от тяхното инвестиране, 
намалени с таксите и удръжките, предвидени в 
КСО и в правилника на фонда.
Осигуряването в УПФ дава право и на ед­
нократно изплащане до 50 на сто от средствата, 
натрупани по индивидуалната партида, при 
трайно намалена работоспособност над 89,99 
на сто. При смърт на осигурено в УПФ лице 
на преживелия го съпруг (съпруга), неговите 
низходящи и възходящи по права линия се из­
плаща еднократно или разсрочено натрупаната 
по индивидуалната му партида сума.
Надзорът върху ПОД се осъществява от Ко­
мисията за финансов надзор (КФН) и нейния 
заместник-председател, ръководещ управление 
„Осигурителен надзор“.
ІІ. Какво трябва да знаете при първоначалния 
избор на УПФ
1. Как и кога трябва да се избере УПФ
Изборът на УПФ е личен и свободен и Вие 
не сте длъжни да се съобразявате с препоръките 
на трети лица, включително и с тези на Вашия 
работодател. При или по повод този избор 
пенсионноосигурителните дружества, техните 
акционери, осигурителни посредници или дру­
ги лица нямат право да Ви предоставят, да Ви 
предлагат или да Ви обещават под каквато и 
да е форма специални привилегии, подаръци, 
услуги или други облаги.
В 3-месечен срок от първоначалното възниква­
не на задължението Ви за осигуряване (например 
сключване на първи трудов договор, започване 
на дейност като самостоятелно заето лице и др.) 
Вие имате право и сте длъжен да изберете УПФ, 
в който да постъпват осигурителните Ви вноски. 
За целта трябва да подадете заявление за участие 
в УПФ (заявление за участие) до дружеството,